Ալան Կամինգ

Ալան Կամինգ (, ), ռեժիսոր, դերասան, գրող, պրոդյուսեր և երգիչ։ Հայտնի է «Կաբարե» մյուզիքլում իր կատարած տնօրենի դերով, Ջեյմս Բոնդի մասին պատմող «Ոսկե աչք» (1995) ֆիլմում կատարած ծրագրավորողի դերով, Կուրտ Վագների դերով «Իքս մարդիկ 2» ֆիլմում, Ֆեգան Ֆլուպի դերով «Լրտեսների երեխաները» ֆիլմում։ Նաև նկարահանվել է «Հոբելյան» կինոնկարում՝ դառնալով այդ ֆիլմի սցենարի համահեղինակն ու համառեժիսորը (Ջենիֆեր Ջեյսոն Լիի հետ)։ Մասնակցություն է ունեցել բրոդվեյյան մյուզիքլների ներկայացումներում՝ «Երեք գրոշանոց օպերա», «Կաբարե» (որի համար 1998 թվականին արժանացել է Թոնի մրցանակի)։

Ալան Կամինգը հայտնի է նաև որպես «Թոմիի կախարդական հեքիաթը» գրքի հեղինակ, իր սեփական թոք-շոուի վարող և տղամարդկանց համար Cumming օծանելիքի ստեղծող։

Կենսագրություն 
Ալան Կամինգը ծնվել է 1965 թվականին շոտլանդական Պերտշիր կոմսություն Աբերֆելդի ոչ այնքան մեծ քաղաքում։ Նրա մայրն զբաղվում էր ապահովագրությամբ, իսկ հայրը՝ անտառապետությամբ։ Ալանն ունի երկու մեծ եղբայր, զարմուհի և երկու զարմիկ։ Հոր մասնագիտական գործունեության պատճառով ընտանիքն ստիպված էր անընդհատ փոխել ապրելու վայրը։

Ալանի մանկությունն անցել է Անգուսում, որտեղ նա ավարտել է դպրոցը և կես տարի աշխատել է որպես խմբագիր ու հեռուստատեսային ամսագրի սյունակագիր։ Հետո սովորել է Գլազգոյի Երաժշտության և թատրոնի շոտլանդական թագավորական համալսարանում (), որն ավարտելուց հետո բավականին ժամանակ աշխատել է Շոտլանդիայի թատրոններում՝ մասնակցելով հեռուստատեսային ներկայացումներին։

2008 թվականին Կոմինգն ստացել է երկրորդ՝ Ամերիկայի քաղաքացիություն (պահպանելով առաջինը՝ բրիտանականը)

2009 թվականին տպագրվել է «Լևիաֆան» (Leviathan) գրքի աուդիո տարբերակը՝ Կամինգի ներկայացմամբ։

Անձնական կյանք 
Ակադեմիան ավարտելուց հետո 1985 թվականին Ալանն ամուսնացել է իր համակուրսեցի Հիլարի Լիոնի հետ (Hilary Lyon), սակայն ութ տարի հետո բաժանվել են։ Հետո դերասանը մի քանի տարի հանդիպել է դերասանուհի Շաֆրան Բերոուզի հետ (Saffron Burrows), իսկ 1999 թվականին հայտարարել է իր՝ սեռական փոքրամասնությանը պատկանելու լինելու մասին։ Վեց տարի Կամինգն ապրել է թատրոնի ռեժիսոր Նիկ Ֆիլիպի (Nick Philippou) հետ։

2012 թվականի հունվարին Նյու Յորքում նա իրականացրել է միասեռ ամուսնություն գծանկարիչ Հրանտ Շաֆերի (Grant Shaffer) հետ, ում հետ արդեն հինգ տարի գտնվում էր գրանցված քաղաքացիական կապի մեջ իր հայրենի Մեծ Բրիտանիայում։

Ալան Կամինգը ԼԳԲՏ-ի իրավունքների ակտիվ պաշտպան է։ Նա մասնակցում է այնպիսի կազմակերպությունների գործունեությանը, ինչպիսիք են Gay & Lesbian Alliance Against Defamation, Մարդու իրավունքների պաշտպանության ընկերությունը։ 2005 թվականի օգոստոսին՝ 16-րդ ամենամյա «GLAAD Media Awards» մրցանակաբաշխության ժամանակ, Կամինգն արժանացել է Վիտո Ռուսո մրցանակի ():

Ներկայումս Կամինգը ապրում է Նյու Յորքում՝ Հրանտ Շաֆերի և երկու շների հետ։

Ֆիլմագրություն

Մատենագրություն 
 Թոմմիի կախարդական պատմությունը (Tommy’s Tale) 2002 թվական

Ծանոթագրություններ

Արտաքին հղումներ 
 Ալան Կամինգի պաշտոնական կայք
 Ալան Կամինգի օրագիրը
 
 Լուսանկարիչ Ալանի կայքը 

Ամերիկացի դերասաններ
Ամերիկացի ռեժիսորներ
Բրիտանացի դերասաններ
Բրիտանացի ռեժիսորներ
«Թոնի» մրցանակի դափնեկիրներ
Ամերիկացի կատակերգուներ
Ամերիկացի կինոպրոդյուսերներ
Ամերիկացի սցենարիստներ
Ամերիկացի տղամարդ թատերական դերասաններ
Ամերիկացի երգիչներ
Ամերիկացի հեռուստատեսային դերասաններ
Ամերիկացի կոմպոզիտորներ
Ամերիկացի գրողներ
Բրիտանացի հեռուստատեսային դերասաններ
Ամերիկացի կինոռեժիսորներ